Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Νέα στοιχεία φέρνει στο «φως» το protothema για την υπόθεσημαθητή από την, που έδωσε τέλος στη ζωή του τα ξημερώματα της Κυριακής, «δείχνοντας» ως ηθικούς αυτουργούς για την απόφασή του έξι άτομα που του έκανανΟ 15χρονος είχε πέσει θύμα ξυλοδαρμού από άλλο μαθητή του σχολείου, μόλις δύο εβδομάδες πριν οδηγηθεί στο απονενοημένο διάβημα.Τη Δεύτερα 25 Ιουνίου, περίπου στις 9 το βράδυ, στην πλατεία της Αγίας Τριάδας στην Αργυρούπολη, κάθονται σε ένα παγκάκι ο 15χρονος μαζί με φίλες του. Ακριβώς απέναντι είναι μια παρέα αγοριών. Κάποια στιγμή ένα από τα αγόρια, μαθητής στο ίδιο σχολείο με τον 15χρονο, τον πλησιάζει με απειλητική διάθεση και με ύφος του λέει: «Γιατί με κοιτάς;». Αυτόπτης μάρτυρας περιγράφει στο protothema τη συνέχεια του επεισοδίου. «Το παιδί αδιαφόρησε και σηκώθηκε να φύγει. Και τότε ο άλλος του έριξε μια κλωτσιά και μια μπουνιά. Μάλιστα κρατούσε και κάτι κλειδιά, με αποτέλεσμα το παιδί που δέχθηκε την επίθεση, να ματώσει και να του αφήσει μια γρατζουνιά στο πρόσωπο. Αυτός που του επιτέθηκε είναι μαθητής στο ίδιο σχολείο. Δεν ξέρω όμως αν ήταν από αυτούς που του έκαναν bullying». Κοπέλα από την παρέα του 15χρονου υποστηρίζει ότι ο φίλος της δεν προκάλεσε και πως ο άλλος νεαρός ψαχνόταν για καβγά. «Τα άλλα παιδιά κάθονταν ακριβώς απέναντι και αναγκαστικά ο Νίκος κοίταγε προς τα εκεί. Πού να κοιτάξει; Και ο άλλος “τα πήρε”, του πούλησε μαγκιά και τον χτύπησε».Ο 15χρονος φαίνεται ότι ήταν «εύκολος στόχος» λόγω του συναισθηματικού και κλειστού χαρακτήρα του. Για το βίαιο επεισόδιο δεν ενημερώθηκε το σχολείο, αφού το περιστατικό σημειώθηκε εκτός του συγκροτήματος, ενώ και η σχολική χρονιά είχε ολοκληρωθεί.Η κηδεία του μαθητή θα γίνει σήμερα στις 6 το απόγευμα στο Κοιμητήριο Αργυρούπολης.Μια τηλεφωνική κλήση ίσως είναι η απάντηση στο ερώτημα, τι άλλαξε στη ψυχολογία του 15χρονου από το βράδυ του Σαββάτου, οπότε και διασκέδαζε με την παρέα του σε πάρτυ σε φιλικό σπίτι, μέχρι τα ξημερώματα της Κυριακής, οπότε και βρέθηκε απαγχονισμένος στο μπαλκόνι της οικείας του.Ο νεαρός έφυγε από το γλέντι γύρω στις 12.20 μετά τα μεσάνυχτα. Σύμφωνα με πληροφορία που διέρρευσε από το φιλικό του περιβάλλον, έπειτα από λίγη ώρα φέρεται να δέχθηκε ένα τηλεφώνημα από απόκρυψη. Το άτομο που βρισκόταν στην άλλη άκρη της τηλεφωνικής γραμμής, τον έβρισε και απείλησε τη σωματική του ακεραιότητα. Άλλες πηγές αναφέρουν, ότι το πρώτο τηλεφώνημα έγινε σε φίλη του 15χρονου, καθώς το άτομο που καλούσε, πίστευε ότι ήταν μαζί της εκείνη την ώρα. Ίσως αυτό να ήταν ακόμη ένα περιστατικό bullying που δεχόταν τον τελευταίο καιρό ο νεαρός και που τον οδήγησε σε έντονη συναισθηματική φόρτιση και εν τέλει στην αυτοκτονία.Η άρση του τηλεφωνικού απορρήτου θα φωτίσει την υπόθεση και θα αποκαλύψει αν τελικά επικοινώνησε κάποιος με τον 15χρονο εκείνες τις κρίσιμες ώρες, αλλά και την ταυτότητά του. Εξάλλου οι διαδικασίες αναμένεται να επιταχυνθούν έπειτα και από τη διενέργεια κατεπείγουσας εισαγγελικής έρευνας που διέταξε ο προϊστάμενος της εισαγγελίας Πρωτοδικών της Αθήνας κ.Ηλίας Ζαγοραίος. Σύμφωνα με την παραγγελία του, η έρευνα θα διενεργηθεί από την εισαγγελία ανηλίκων, η οποία θα αρχίσει άμεσα την εξέταση μαρτύρων, προκειμένου να καταλογίσει ποινικές ευθύνες για την υπόθεση, εφόσον αυτές προκύψουν.